Υλικό Φυσικής-Χημείας	Επαγωγή
Η δύναμη σε αγωγό μέσα σε δύο μαγνητικά πεδία

Ο αγωγός ΑΓ με αντίσταση r, κινείται οριζόντια με σταθερή ταχύτητα υ, χωρίς τριβές, σε επαφή με δύο παράλληλους οριζόντιους αγωγούς xx΄ και yy΄, οι οποίοι δεν εμφανίζουν αντίσταση, μέσα και ένα κατακόρυφο ομογενές μαγνητικό πεδίο έντασης Β1. Για την παραπάνω κίνηση απαιτείται η εξάσκηση μιας οριζόντιας δύναμης μέτρου F1, όπως στο σχήμα. Μόλις ο ΑΓ φτάσει στη θέση γδ, περνά σε ένα δεύτερο κατακόρυφο ομογενές μαγνητικό πεδίο, με ένταση μέτρου Β2=2Β1, αντίθετης φοράς από το προηγούμενο.
i)  Για να συνεχίσει η κίνηση του αγωγού με την ίδια ταχύτητα, μέσα στο πεδίο έντασης Β2, απαιτείται η εξάσκηση δύναμης F2, με κατεύθυνσης όπως το διάνυσμα F2α ή όπως το διάνυσμα F2β;
ii) Τα μέτρα των δυνάμεων F1 και F2 συνδέονται με τη σχέση:
α) F2=F1,   β) F2= 2 F1,   γ) F2=3 F1,   δ) F2= 4F1.
Να δικαιολογήσετε τις απαντήσεις σας
Απάντηση:

Κατά την κίνηση του αγωγού ΑΓ εντός του πρώτου μαγνητικού πεδίου, αναπτύσσεται πάνω του μια ΗΕΔ Ε1 λόγω επαγωγής, με πολικότητα όπως στο σχήμα, η οποία προκαλεί ηλεκτρικό ρεύμα στο κύκλωμα με φορά από το Γ στο Α. Τότε ασκείται πάνω του η δύναμη Laplace η οποία αντιτίθεται στην κίνηση, σε συμφωνία με τον κανόνα του Lenz. Έτσι η δύναμη F1 εξασφαλίζει την κίνηση του αγωγού με σταθερή ταχύτητα, αφού:
ΣF=0 → F1=FL=Β1∙Ι1∙ℓ  (1)
Μόλις τώρα ο αγωγός περάσει στο δεύτερο μαγνητικό πεδίο, με αντίθετης κατεύθυνσης ένταση, θα αλλάξει η πολικότητα της ΗΕΔ Ε2, συνεπώς και η φορά του ρεύματος, αλλά και πάλι η δύναμη Laplace θα έχει φορά αντίθετης της ταχύτητας, οπότε θα απαιτείται να ασκούμε εξωτερική δύναμη προς τα δεξιά, ίδιας φοράς με την ταχύτητα με μέτρο:
F2=F2α=FL2= Β2∙Ι2∙ ℓ  (2)
Κατά την κίνηση ενός αγωγού μέσα σε μαγνητικό πεδίο αναπτύσσεται πάνω του μια ΗΕΔ με απόλυτο τιμή:


Οπότε στο μαγνητικό πεδίο Β1 αναπτύσσεται ΗΕΔ μέτρου Ε1=Β1υl, με αποτέλεσμα το κύκλωμα να διαρρέεται από ηλεκτρικό ρεύμα, έντασης:

 
Οπότε για το μέτρο της δύναμης F1 έχουμε:


Με την ίδια πορεία για το μέτρο της F2 θα έχουμε:


Σωστό το δ).
Σχόλια:

Ας εφαρμόσουμε με συνέπεια τον νόμο του Faraday (χωρίς εκπτώσεις…) θεωρώντας την κάθετη στην επιφάνεια να έχει την ίδια φορά με το διάνυσμα Β1. Για το πρώτο πεδίο:


Ενώ αντίστοιχα για το δεύτερο (χωρίς να αλλάξουμε την κάθετη):


Πράγμα που σημαίνει ότι οι δύο ΗΕΔ έχουν αντίθετες πολικότητες όπως στο σχήμα.

Παίρνοντας παραπάνω την κάθετη στην επιφάνεια να έχει την κατεύθυνση του σχήματος, με βάση τον κανόνα του δεξιόστροφου κοχλία, έχουμε πάρει (έστω σιωπηλά..) την δεξιόστροφη διαγραφή περιμετρικά του κυκλώματος ως θετική. Αλλά τότε η Ε1 είναι αρνητική, αφού τείνει να δώσει ηλεκτρικό ρεύμα με φορά αρνητική, ενώ η Ε2 είναι θετική γιατί δίνει ηλεκτρικό ρεύμα με φορά από το Α στο Γ, άρα θετική ένταση.

